கேள்வி: இளங்கீரனார் பற்றி நீங்கள் என்ன அறிந்துள்ளீர்கள்?
பதில்: இளங்கீரனார் சங்க காலப் புலவர்கள் ஒருவர். இவரது 18 பாடல்கள் சங்க இலக்கியம் இடம்பெற்றுள்ளன. அகநானூறு 3, 225, 239, 289, 299, 361, 371, 395, 399, குறுந்தொகை 116, நற்றிணை 3, 62, 113, 269, 308, 346 எண் கொண்ட பாடல்களாக அவை அமைந்துள்ளன. அனைத்தும் அகப்பொருள் பாடல்கள். இவற்றுள் குறுந்தொகைப் பாடல் ஒன்று மட்டும் குறிஞ்சித்திணைப் பாடல். ஏனையவை பாலைத்திணைப் பாடல்கள். பொறையன், திதியன், சோழர் ஆகியோரைப் பற்றி இவர் தமது பாடல்களில் குறிப்பிட்டுள்ளார்.
கேள்வி: இளங்கீரனார் - உவமை நலம் பற்றி நீங்கள் என்ன அறிந்துள்ளீர்கள்?
பதில்: * ஓமை மரத்துச் செதிள் முதலை உடம்பு போல் இருக்கும். * காற்றில் தேக்கிலை பறப்பது பருந்து பறப்பது போல இருக்கும்.அகம் 299 * தாமரையோடு குவளை பூத்திருப்பது போல அவள் முகத்தில் கண் பூத்திருக்கும்.அகம் 361 * குவளை மழையில் நனைவது போல அழுதாள்.அகம் 395
கேள்வி: இளங்கீரனார் - இசை பற்றி தகவல் சொல்.
பதில்: * மூங்கிலில் வண்டு துளைத்த துளை வழியாகக் காற்று செல்லும்போது ஆயர் ஊதும் குழல் போல் ஓசை கேட்குமாம். :புதல் இவர் ஆடு அமை, தும்பி குயின்ற :அகலா அம் துளை, கோடை முகத்தலின், :நீர்க்கு இயங்கு இன நிரைப் பின்றை வார் கோல் :ஆய்க் குழல் பாணியின் ஐது வந்து இசைக்கும், (அகநானூறு 225) * காற்றில் அசையும் புதர் மூங்கில் ஒலி யானை பிளிறுவது போல இசை எழுப்பும்.நற்றிணை 62 * ''ஆம்பல் அம் தீங்குழல்'' இயவர் ஊதும் இசை.
கேள்வி: இளங்கீரனார் - சொல்லாட்சி பற்றி தகவல் சொல்.
பதில்: இவரது பாடல்களில் அரிய பல பழமையான சொல்லாட்சிகள் காணப்படுகின்றன. இதனாலும், சேரமான் பெருஞ்சோற்று உதியஞ்சேரலாதன் அரசனைக் குறிப்பிடுவதாலும் இவர் காலத்தால் முந்திய புலவர்களில் ஒருவர் எனத் தெரியவருகிறது. ;பழஞ்சொல் :அருமுனை இயவு - போர்க்களம் :ஆனாது கவரும் - இடைவிடாது :எல்லையும் இரவும் – பகலும் இரவும் :ஐ மென் தூவி – வியப்புக்கு உரிய – தொல்காப்பிய உரிச்சொல் :கடிபதம் – மணம் வீசும் பதம் :செயிர் தீர் கொள்கை – களங்கமற்ற கோட்பாடு :சேக்குவம் கொல்லோ – பாதுகாப்பாக உறங்குதல் :சேண் உறை புலம்பு- தொலைவில் வாழும் தனிமை :ஞெலி – தீப்பந்தம் :திருகுபு முயங்க – வளைத்துத் தழுவ :நீட்டுவிர் அல்லிரோ – காலம் கடத்துவீர் :பருவரல் எவ்வம் – உடல் துடிக்கும் துன்பம் :மதிநாள்-திங்கள் – நிறைமதி :மான்று வேட்டு எழுந்த – ஒருபொருள்-பன்மொழி :வில்லேர் உழவர் :வீ தேர் பறவை – பூ தேடும் ஈ